

**KAIŠIADORIŲ RAJONO SAVIVALDYBĖS TARYBA**

# SPRENDIMAS

**DĖL KAIŠIADORIŲ RAJONO SAVIVALDYBĖS TARYBOS 2015 M. SPALIO 29 D. SPRENDIMO NR. V17-419 „DĖL ATLYGINIMO UŽ VAIKO IŠLAIKYMĄ KAIŠIADORIŲ RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, NUSTATYMO IR ATLYGINIMO UŽ VAIKO IŠLAIKYMĄ KAIŠIADORIŲ RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, mokėjimo TVARKOS APRAŠO PATVIRTINIMO“ PAKEITIMO**

# 2017 m. rugsėjo 28 d. Nr. V17-206

# Kaišiadorys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 70 straipsnio 11 dalimi, Kaišiadorių rajono savivaldybės taryba n u s p r e n d ž i a:

1. Pakeisti Atlyginimo už vaiko išlaikymą Kaišiadorių rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, mokėjimo tvarkos aprašo:

1.1. 7 punktą ir išdėstyti jį taip: „Atlyginimą vaiko, ugdomo pagal ikimokyklinio ugdymo programą, ugdymo reikmėms tenkinti, edukacinėms erdvėms įrengti ir atnaujinti bei aplinkai išlaikyti moka visi tėvai (globėjai) už kiekvieną mėnesį, nepriklausomai nuo to, kiek dienų vaikas lankė, išskyrus vaikus, kuriems Savivaldybės administracijos direktoriaus įsakymu paskirtas privalomas ikimokyklinis ugdymas. Laikino įstaigos uždarymo vasaros laikotarpiui ar remonto darbams metu atlyginimas ugdymo reikmėms tenkinti, edukacinėms erdvėms įrengti ir atnaujinti bei aplinkai išlaikyti nemokamas“;

1.2. 9.3 papunktį ir išdėstyti jį taip: „Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas“;

1.3. 10.5 papunktį ir išdėstyti jį taip: „kai vaikas turi vidutinių, didelių arba labai didelių specialiųjų ugdymosi poreikių ir/arba nustatytą neįgalumo lygį, pateikia Pedagoginės psichologinės tarnybos pažymą „Dėl specialiojo ugdymosi ir (ar) švietimo pagalbos skyrimo“ arba neįgalumo lygio pažymą“;

1.4. 10.7 papunktį ir išdėstyti jį taip: „kai vaikui paskirtas privalomas ikimokyklinis ugdymas, pateikia Savivaldybės administracijos direktoriaus įsakymą“.

2. Pripažinti netekusiu galios Kaišiadorių rajono savivaldybės tarybos 2015 m. spalio 29 d. sprendimo Nr. V17-419 ,,Dėl atlyginimo už vaiko išlaikymą Kaišiadorių rajono savivaldybės

2

švietimo įstaigose, įgyvendinančiose ikimokyklinio ir priešmokyklinio ugdymo programas, nustatymo ir atlyginimo už vaiko išlaikymą Kaišiadorių rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas“ 2.2 papunktį.

Savivaldybės meras Vytenis Tomkus